[dc]‘મિ[/dc]સિસ સ્મિતા બજાજનું સ્વાગત કરશે કોલેજના આચાર્ય શ્રી વિશાલ ખાંડેકર!’, ટ્રસ્ટીઓ માટે સ્ટેજ પર ગોઠવાયેલી આરામદાયક બેઠક પરથી સ્મિતા ઉભી થઇ. આચાર્યઅએ શાલ ઓઢાળી પુસ્તક અર્પણ કર્યું, અને તાળીઓનાં ગડગડાટથી હોલ ગાજી રહ્યો. સ્વાગત-વિધી આગળ ચાલી. ચાણક્ય એજ્યુકેશન ટ્રસ્ટના વિશાળ સંકુલના ભાગરૂપ એક સભાગૃહમાં વાર્ષિક મહોત્સવ જોરશોરથી ઉજવાઈ રહ્યો હતો. આખા ગુજરાતમાં નંબર વન પોઝીશન પર આજે ટ્રસ્ટની નામના હતી. બારમાં ધોરણમાં અભ્યાસ કરતા તેજસ્વી વિદ્યાર્થીનું સ્વપ્ન રહેતું ચાણક્ય એજ્યુકેશન ટ્રસ્ટમાં પ્રવેશ મેળવવો.